RTIના એક પ્રશ્ના જવાબમાં, આવકવેરા વિભાગે જણાવ્યું હતું કે જૂન 2016થી સપ્ટેમ્બર 2016 સુધીમાં IDS હેઠળ ગુજરાતમાં રૂ. 18,000 કરોડના બ્લેકમનીની જાહેરાત કરવામાં આવી હતી. આ યોજના અંતર્ગત 65,250 કરોડની કુલ જાહેરાતના 29 ટકા ગુજરાતના છે. અમદાવાદ સ્થિત પ્રોપર્ટી ડીલર મહેશ શાહની રૂ. 13,860 કરોડની ઘોષણા પછી RTIના અરજદાર ભરતસિંહ ઝાલાએ 21 ડિસેમ્બર, 2016ના રોજ તેમની અરજીમાં બ્લેકમની જાણવાની માગ કરી હતી. પરંતુ તે માહિતી પૂરી પાડવા માટે લગભગ બે વર્ષનો સમય આવકવેરા વિભાગે લીધો છે.